
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Π13-11321/ΑΣ 5384 (1) 

Ίδρυση θέσεων στο Υπουργείο Εξωτερικών. 
(Επαναδημοσιεύεται επειδή δημοσιεϋθηκε εσφαλμένα 
στο ΦΕΚ 545/12.7.1994 (τ.Β ) 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις των παραγράφων 3 και 4 του άρθρου 25 
του Ν. 2190/1994 «Σύσταση ανεξάρτητης αρχής για την 
επιλογή προσωπικού και ρύθμιση θεμάτων διοίκησης» 
(ΦΕΚ 28/τ.Α73.3.94). 

2. Την αριθ. ΔΙΠΙΔΔ/Α2/8899/29.3.94 εγκύκλιο του 
Υπουργείου Προεδρίας της Κυβέρνησης. 

3. Την Α.Π. Π13-9294/ΑΣ/ 4305/7.7.94 κοινή από¬ 
φαση των Υπουργών Προεδρίας της Κυβέρνησης, Οικο¬ 
νομικών και Εξωτερικών με την οποία καθορίζεται ο αριθ¬ 
μός των κατά κλάδο ή ειδικότητα επαναπροσλαμβανομέ- 
νων, οι οποίοι κατά το χρόνο της απόλυσής τους, σύμφωνα 
με τις διατάξεις άρθρου 44 του Ν. 1882/90, κάλυπταν πά¬ 
γιες και διαρκείς ανάγκες της Υπηρεσίας στο Υπουργείο 
Εξωτερικών. 

4. Τον καταρτισθέντα από την Υπηρεσία πίνακα των αι- 
τούντων επαναπρόσληψη κατά κλάδους ή ειδικότητες με 
βάση τη σειρά αρχαιότητος στην Υπηρεσία κατά το χρόνο 
απόλυσής τους. 

5. Τις υπ’ αριθ. 4279/1991 και 4280/1991 ευνοϊκές για 
τους απολυθέντες με τις διατάξεις του Ν. 1882/90 απο¬ 
φάσεις του Μονομελούς Πρωτοδικείου Αθηνών. 

6. Τις διατάξεις του άρθρου 55 του Ν. 419/1976 «περί 
Οργανισμού του Υπουργείου Εξωτερικών», που αφορά τις 
θέσεις του Διοικητικού Κλάδου Γενικών Καθηκόντων, 
όπως έχει τροποποιηθεί και ισχύει σήμερα. 

7. Την Α.Π. Π10ΜΟΝ-20254/ΑΣ 10230/30.11.1990 
απόφαση Υπουργού Εξωτερικών (ΦΕΚ 
202/τ.Γ/Ι1.12.90) με την οποία συνεστήθη Κλάδος Τε¬ 
χνικών ΔΕ κατ’ εξουσιοδότηση των διατάξεων του άρθρου 
2 του Ν. 1476/84 (ΦΕΚ 136/τ.Α718.9.84). 

8. Την ΔΙΔΑΔ/Φ. 12/149/26595/27.7.90 Κοινή Υπουρ¬ 
γική Απόφαση (ΦΕΚ 495/τ.Β730.7.90) με την οποία συ- 
νεστήθησαν στο Υπουργείο Εξωτερικών, σύμφωνα με τις 
διατάξεις του άρθρου 44 παρ. 3 του Ν. 1882/90 (ΦΕΚ 43/ 
τ.Α') δύο (2) θέσεις Ειδικού Επιστημονικού Προσωπικού 

για θέματα ΕΟΚ, από τις οποίες κατόπιν παραιτήσεως του 
κατέχοντος αυτήν η μία (1) παραμένει κενή. 

9. Τις διατάξεις του άρθρου 27 του Ν. 2081/92 (ΕτΚ 
154/τ.Α). 

10. Τις υπηρεσιακές ανάγκες, αποφασίζουμε: 

Α. Ιδρύουμε στο Υπουργείο Εξωτερικών τις κατωτέρω 
θέσεις, κατά κλάδο ή ειδικότητα, οι οποίες θα πληρωθούν 
σύμφωνα με τα καθοριζόμενα στην υπό στοιχεία 2 κοινή 
υπουργική απόφαση: 

Στην Κεντρική Υπηρεσία: 

1. Μόνιμες θέσεις στον Κλάδο Τεχνικών ΔΕ, οι οποίες 
προστίθενται στις ήδη υπάρχουσες θέσεις του Κλάδου 
αυτού: 

α) Μία (1) Τεχνικού Μηχανολόγου 
β) Μία (1) Ηλεκτρολόγου 
γ) Μία (1) Ψυκτικού 
δ) Δύο (2) Υδραυλικών 
ε) Μία (1) Οδηγού 

2. θέσεις με σχέση εργασίας ιδιωτικού δικαίου αορί¬ 
στου χρόνου: 

α) Δύο (2) με ειδικότητα Ειδικού Επιστημονικού Προσω¬ 
πικού για θέματα Ευρωπαϊκής Ένωσης, 
β) Μία (1) Ηλεκτρολόγου - Μηχανικού ΤΕ. 

Οι ανωτέρω θέσεις είναι προσωποπαγείς και καταργού- 
ται όταν για οποιοδήποτε λόγο κενωθούν. 

Β. Ιδρύουμε στην Κεντρική Υπηρεσία επιπλέον των 
ανωτέρω 2α θέσεων και σε εκτέλεση των υπό στοιχεία 4 
ευνοϊκών δικαστικών αποφάσεων, μία (1) θέση ειδικότη¬ 
τας Ειδικού Επιστημονικού Προσωπικού για θέματα Ευρω¬ 
παϊκής Ένωσης με σχέση εργασίας ιδιωτικού δικαίου αο¬ 
ρίστου χρόνου. 

Η θέση αυτή είναι προσωποπαγής, καταργείται όταν για 
οποιοδήποτε λόγο κενωθεί και καταλαμβάνεται από αι- 
τούμενο επαναπρόσληψη της ως άνω ειδικότητος καθ’ 
υπέρβαση του αριθμού των θέσεων που ορίζονται στην 
υπό στοιχεία 2 κοινή υπουργική απόφαση. 

Στην Εξωτερική Υπηρεσία: 

Ιδρύουμε στη Μόνιμη Ελληνική Αντιπροσωπεία στην 
Ευρωπαϊκή Ένωση τρεις (3) θέσεις Ειδικού Επιστημονι¬ 
κού Προσωπικού για θέματα Ευρωπαϊκής Ένωσης με 
σχέση εργασίας ιδιωτικού δικαίου αορίστου χρόνου. Οι θέ¬ 
σεις αυτές είναι προσωποπαγείς και καταργούνται όταν 
για οποιοδήποτε λόγο κενωθούν. 

Γ. Καθορίζουμε, σε εκτέλεση των υπό στοιχεία 4 ευνοϊ¬ 
κών δικαστικών αποφάσεων, τις κενές θέσεις των οικείων 
κλάδων του Υπουργείου Εξωτερικών, τις οποίες καταλαμ¬ 
βάνουν οι έχοντες τα σχετικά ειδικά τυπικά προσόντα 
υπερβαίνοντες τον καθοριζόμενο με την υπό στοιχεία 2 
κοινή υπουργική απόφαση αριθμό επαναπροσλαμβανομέ- 
νων, οι οποίοι σύμφωνα με τις ως άνω δικαστικές αποφά¬ 
σεις κάλυπταν πάγιες και διαρκείς ανάγκες της Υπηρε¬ 
σίας: 

Τέσσερεις (4) θέσεις Διοικητικού Κλάδου Γενικών Κα¬ 
θηκόντων. 

Δ. Κάλυψη δαπάνης: 

Η δαπάνη που θα απαιτηθεί ανέρχεται περίπου στο 
ποσό σαράντα δύο εκατομμυρίων (42.000.000) δραχμών 
μέχρι τέλους του έτους (υπολογιζομένης ημερομηνίας 
ενάρξεως της 1.8.1994) και ενενήντα εννέα εκατομμυ¬ 
ρίων (99.000.000) δραχμών περίπου για καθένα από τα 
επόμενα έτη. 

Η εν λόγω δαπάνη θα καλυφθεί από τους ΚΑΕ 0211 


κ.λ.π. και 0311 κ.λ.π. των φορέων 110 και 210 του προϋ¬ 
πολογισμού του Υπουργείου Εξωτερικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουλίου 1994 

Ο ΥΠΟΥΡΓΟΣ 

ΚΑΡΟΛΟΣ ΠΑΠΟΥΛΙΑΣ 
-♦- 

Αριθ. Υ4α/5528 (2) 

Μετατροπή θέσης κλάδου γιατρών Ε.Σ.Υ. στο Κέντρο 
Υγείας Καρπάθου. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 14 και 25 παρ. 1 του Ν. 
1397/83 (ΦΕΚ 143Α/83). 

2. Τις διατάξεις των άρθρων 56 και 64 του Ν. 2071 /92 
(ΦΕΚ 123/Α/92). 

3. Τις επείγουσες υπηρεσιακές ανάγκες του Κέντρου 
Υγείας Καρπάθου όπως προκύπτουν απ’ τα έγγραφα της 
Νομαρχίας Δωδεκανήσου αρ. 615/2.3.94,1416/19.5.94 
και 1593/94, αποφασίζουμε: 

1. Μία (1) κενή θέση κλάδου γιατρών Ε.Σ.Υ. ειδικότητας 
Γενικής Ιατρικής και Βαθμού Επιμελητή Α', που συστή- 
θηκε με την απόφαση Α3α/οικ.4602/7.3.86 (ΦΕΚ 97Β/ 
11.3.86) μετατρέπεται με την παρούσα σε θέση ειδικότη¬ 
τας Χειρουργικής του ίδιου βαθμού. 

2. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουλίου 1994 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΝΑΣΤ. ΠΕΠΟΝΗΣ ΑΛΕΞ. ΠΑΠΑΔΟΠΟΥΛΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΔΗΜ. ΚΡΕΜΑΣΤΙΝΟΣ 

-♦- 

Αριθ. Υ4α/5911 (3) 

Μετατροπή θέσεων κλάδου γιατρών Ε.Σ.Υ. του Εθνικού 
Κέντρου Αμεσης Βοήθειας (Ε.Κ.Α.Β.). 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 1 (Β) του Ν. 2194/94 (ΦΕΚ 
34/Α/94). 

2. Τις διατάξεις του άρθρου 25 (παρ. 1) του Ν. 1397/83 
(ΦΕΚ 143/Α/83). 

3. Τις διατάξεις του άρθρου 7 (παρ. 6) του Ν. 1597/85 
(ΦΕΚ 217/Α/85). 

4. Τις διατάξεις των άρθρων 56 και 64 του Ν. 2071/92 
(ΦΕΚ 128/Α/92). 

5. Τις διατάξεις της παρ. 5 του άρθρου 8 του Ν. 
2194/94 (ΦΕΚ 34/Α/94). 

6. Την απόφαση αρ. 11/14.6.94 του Δ.Σ. του ΕΚΑΒ, 
αποφασίζουμε: 

1. Οι δέκα τρεις (13) θέσεις κλάδου γιατρών Ε.Σ.Υ. ειδι¬ 
κότητας Καρδιολογίας, συστήθηκαν με την Υ4α/3364/ 
28.4.94 (ΦΕΚ 335/Β/94) κοινή απόφαση και κατανεμή- 
θηκαν στο ΕΚΑΒ με τροποποίηση του άρθρου 13 του Ορ¬ 
γανισμού του (Π.Δ/γμα 376/1988), για την κάλυψη των 
αναγκών της Δ/νσης Ιατρικών Υπηρεσιών και άμεσης 
επέμβασης, που είναι κενές, διότι δεν υποβλήθηκε αίτηση 
για κατάληψή τους, μετατρέπονται με την παρούσα κατά 
την ειδικότητα όπως παρακάτω: 

Οκτώ (8) θέσεις Επιμελητή Β' ειδικοτήτων Καρδιολο¬ 
γίας και Αναισθησιολογίας και 
Πέντε (5) θέσεις Επιμελητή Β' ειδικότητας Αναισθησιο- 
λογίας. 

Με την απόφαση προκήρυξης το Δ.Σ. καθορίζει την 
προτεραιότητα μεταξύ των ειδικοτήτων ή την μία από τις 
δύο ειδικότητες στην οποία προκηρύσσονται οι οκτώ (8) 
θέσεις. 

2. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουλίου 1994 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

ΑΝΑΓΤ. ΠΕΠΟΝΗΣ ΑΑΕΞ. ΠΑΠΑΔΟΠΟΥΛΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΔΗΜ. ΚΡΕΜΑΣΤΙΝΟΣ 

-♦- 

Αριθ. Υ7/οικ. 5250 (4) 

Καθορισμός τρόπου επιλογής διευθυντών-τριών Μέσων, 
Τεχνικών Επαγγελματικών, Νοσηλευτικών, Σχολών, 
αρμοδιότητας του Υπουργείου Υγείας, Πρόνοιας και 
Κοιν. Ασφαλίσεων. 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 
ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 
α) Τον αρ. 4 του Ν.Δ. 683/1948 (ΦΕΚ 124 τ.Α/7.5.48) 
«περί διπλωματούχων Αδελφών Νοσοκόμων και Επισκε- 
πτριών». 

β) Του αρ. 6 του Ν. 1579/85 (ΦΕΚ 217 τ.Α/23.12.85) 
«Ρυθμίσεις για την εφαρμογή και ανάπτυξη του ΕΣΥ και 
άλλες διατάξεις». 

γ) Την αρ. Α4β/6681/86 Κοινή Υπουργική Απόφαση 
(ΦΕΚ 27 τ.Β/11.2.86) Μετατροπή των ΜΤΕΝ Σχολών του 
Ν. 576/77, αρμοδιότητας του ΥΥΠ. και ΚΑ, σε ΜΤΕΝ Σχο¬ 
λές του Ν. 1566/85, αρμοδιότητας του ΥΥΠ. και ΚΑ. 

δ) Το άρθρ. 86 του Ν. 1566/85 (ΦΕΚ 167 τ.Α/30.9.85) 
Δομή και λειτουργία της Πρωτοβάθμιας και Δευτεροβάθ¬ 
μιας Εκπαίδευσης και άλλες διατάξεις. 

ε) Την αρ. Α4β/οικ. 1815/85 Κοινή Υπουργική Από¬ 
φαση (ΦΕΚ 216 τ.Β/87) Κατάταξη εκπαιδευτικού προσω¬ 
πικού των ΜΤΕΝ Σχολών, αρμοδιότητας του Υπουργείου 
Υγείας, Πρόνοιας και Κοινωνικών Ασφαλίσεων. 

στ) Τις διατάξεις του Ν. 2190/94 (ΦΕΚ 28 τ. Α/94) «Περί 
σύστασης ανεξάρτητης αρχής, για την επιλογή προσωπι¬ 
κού και ρύθμιση θεμάτων διοίκησης», 
ζ) Την αρ. ΔΥ3α/οικ. 850/25.10.93 Κοινή Απόφαση του 


Πρωθυπουργού και του Υπουργού Υγείας, Πρόνοιας και 
Κοινωνικών Ασφαλίσεων «Ανάθεση αρμοδιοτήτων στον 
Υφυπουργό Υγείας, Πρόνοιας και Κοινωνικών Ασφαλί¬ 
σεων (ΦΕΚ 832 τ.Β/26.10.94) και 

1. Καθορίζουμε ως αρμόδιο όργανο, για την επιλογή των 
διευθυντών-τριών των Μέσων, Τεχνικών, Επαγγελματι¬ 
κών, Νοσηλευτικών, Σχολών αρμοδιότητας του Υπουρ¬ 
γείου Υγείας, Πρόνοιας και Κοινωνικών Ασφαλίσεων, το 
Υπηρεσιακό Συμβούλιο του Νοσοκομείου στο οποίο ανή¬ 
κει κάθε Σχολή. 

2. Ως διευθυντές-τριες των ΜΤΕΝ Σχολών, επιλέγονται 
εκαπιδευτικοί Νοσηλευτές-τριες των κλάδων ΠΕΙ 4, 
ΠΕΙ 7 και ΠΕΙ 8 εφαρμοζομένων των διατάξεων του άρ¬ 
θρου 36 του Ν. 2190/94 (ΦΕΚ 28 τ.Α) «Σύσταση ανεξάρ¬ 
τητης αρχής για την επιλογή προσωπικού και ρύθμιση θε¬ 
μάτων διοίκησης». 

3. Στις συνεδριάσεις των Υπηρεσιακών Συμβουλίων για 
την επιλογή διευθυντών-τριών, παρίσταται εκπρόσωπος 
του εκπαιδευτικού προσωπικού, που ορίζεται από την Πα¬ 
νελλήνια Ένωση Εκπαιδευτικών Νοσηλευτικής χωρίς δι¬ 
καίωμα ψήφου. 

2. Από τις διατάξεις της απόφασης αυτής δεν προκαλεί- 
ται δαπάνη σε βάρος του Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 14 Ιουλίου 1994 

οι ΥΠΟΥΡΓΟΙ 

ΥΦ/ΓΟΣ ΥΓΕΙΑΣ, ΠΡΟΝΟΙΑΣ ΚΑΙ ΕΘΝΙΚΗΣ ΠΑΙΔΕΙΑΣ 

ΚΟΙΝ. ΑΣΦΑΛΙΣΕΩΝ ΚΑΙ ΘΡΗΣΚΕΥΜΑΤΩΝ 

ΕΜΜ. ΣΚΟΥΛΑΚΗΣ Γ. ΠΑΠΑΝΔΡΕΟΥ 

-♦- 

Αριθ. Υ4α/οικ. 6422 (5) 

Παράταση προθεσμίας που προβλέπεται από τις διατάξεις 
της παρ. 2 του άρθρου 37 του Ν. 1397/83. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 3 του άρθρου 57 του Ν. 1539/ 
85 «Ένταξη επαναπατριζομένων πολιτικών προσφύγων 
στους ασφαλιστικούς Οργανισμούς και άλλες διατάξεις» 
(ΦΕΚ 64/Α/85). 

2. Τις πραγματικές ανάγκες των Νοσηλευτικών Ιδρυμά¬ 
των που αναφέρονται παρακάτω σε συνδυασμό με την 
αναγκαιότητα της εύρυθμης λειτουργίας τους, αποφασί¬ 
ζουμε: 

Α.1. Η προθεσμία που προβλέπεται από τις διατάξεις 
της παρ. 2 του άρθρου 37 του Ν. 1397/83 παρατείνεται 
μέχρι 31.12.94 για τους γιατρούς που προσφέρουν τις 
υπηρεσίες τους με απόσπαση από το Νοσ/μείο ΑΣΚΛΗ¬ 
ΠΙΕΙΟ ΒΟΥΛΑΣ σε αποκεντρωμένες Περιφερειακές του 
υπηρεσίες. 

2. Για τους γιατρούς των παρακάτω Νοσοκομείων μέχρι 
την προκήρυξη κενών θέσεων αντίστοιχης ειδικότητας με 
την ειδικότητα των γιατρών που παραμένουν με παρατά- 

σεις και πάντως όχι πέραν της 31.12.94. 
α) Νομαρχιακό Γενικό Νοσ/μείο Γρεβενών 
β) Νομαρχιακό Γενικό Νοσ/μείο Κεφαλληνίας 
γ) Νομαρχιακό Γενικό Νοσ/μείο Πύργου 
δ) Περιφ/κό Γενικό Νοσ/μείο Πατρών «Ο ΑΓ. ΑΝ- 
ΔΡΕΑΣ» 

ε) Περιφ/κό Γ ενικό Νοσ/μείο Αττικής ΚΑΤ 
στ) Νομαρχιακό Γ ενικό Νοσ/μείο Ξάνθης 
ζ) Περιφ/κό Γενικό Νοσ/μείο Νίκαιας Πειραιά «Ο ΑΓΙΟΣ 
ΠΑΝΤΕΛΕΗΜΩΝ» 

η) Περιφ/κό Γενικό Νοσ/μείο Αθηνών «ΑΛΕΞΑΝ¬ 
ΔΡΑ». 

3. Για τους γιατρούς των παρακάτω Νοσοκομείων η 
προθεσμία παρατείνεται μέχρι το τέλος του επομένου μη- 
νός από τον μήνα δημοσίευσης της παρούσας στην Εφη¬ 
μερίδα της Κυβερνήσεως. 

α) Νοσ/μείο Αφροδισίων και Δερματικών Νόσων Αθή¬ 
νας «ΑΝΔΡΕΑΣ ΣΥΓΓΡΟΣ» 

β) Μαιευτικό - Γυναικολογικό Κέντρο Αθήνας «ΕΛΕΝΑ 
ΕΛ. ΒΕΝΙΖΕΛΟΥ». 

Β. Τα Δ.Σ. όλων των παραπάνω Νοσοκομείων ιδιαίτερα 
εκείνων της παρ. Α να μεριμνήσουν για την κάλυψη των 
αναγκών τους γιατί μετά την 31.12.94 πρέπει οπωσδή¬ 
ποτε να προσχωρήσουν στην έκδοση της προβλεπόμενης 
διαπιστωτικής πράξης. 

Γ. Οι δαπάνες για την κάλυψη της μισθοδοσίας των για¬ 
τρών που παραμένουν, όσο διάστημα παραμείνουν θα βα¬ 
ρύνουν τους προϋπολογισμούς των αντίστοιχων Νοσ/ 
με ίων. 

Δ. Όσα Νοσ/μεία δεν περιλαμβάνονται στην παρούσα 
απόφαση να μην επανέλθουν γιατί ώφειλαν να εκδώσουν 
τις διαπιστωτικές πράξεις, όπως προεβλέπετο στην προη¬ 
γούμενη απόφασή μας. 

Ε. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 29 Ιουνίου 1994 

Ο ΥΠΟΥΡΓΟΣ 

ΔΗΜ. ΚΡΕΜΑΣΤΙΝΟΣ 
- 4 - 

Αριθ. Ε5/1476 (6) 

Συγκρότηση υπηρεσιακών - πειθαρχικών συμβουλίων του 
διοικητικού προσωπικού (Δ.Π.) ειδικού τεχνικού προ¬ 
σωπικού (Ε.Τ.Π.) και του προσωρινού κλάδου τεχνικών 
εργαστηρίων Τ.Ε.Ι. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Της παρ. 3 του άρθρου 32 του ν. 1404/83 (ΦΕΚ 
173/83 τ.Α') «δομή και λειτουργία των τεχνολογικών εκ¬ 
παιδευτικών ιδρυμάτων». 

β) του άρθρου 14 του Π.Δ. 372/84 (ΦΕΚ 124/84 τ.Α') 
«πειθαρχικό δίκαιο μελών των τεχνολογικών εκπαιδευτι¬ 
κών ιδρυμάτων». 

γ) Της παρ. 8 του άρθρου 14 του ν. 1586/86 (ΦΕΚ 
37/86 τ.Α') «βαθμολογική διάρθρωση των θέσεων του δη¬ 
μοσίου, νομικών προσώπων δημοσίου δικαίου και των ορ¬ 
γανισμών τοπικής αυτοδιοίκησης και άλλες διατάξεις». 


δ) Του άρθρου 37 του ν. 2190/94 (ΦΕΚ 28/94 τ.Α') «σύ¬ 
σταση ανεξάρτητης αρχής για την επιλογή προσωπικού και 
ρύθμιση θεμάτων διοίκησης». 

2. Την απόφαση Η/11086/4.11.93 (ΦΕΚ 842/4.11.93 
τ.Β') «αρμοδιότητες Υφυπουργών ΥΠΕΠΘ». 

3. Το γεγονός ότι από τις διατάξεις τις απόφασης αυτής 
δεν προκαλείται δαπάνη εις βάρος του Κρακτικού Προϋ¬ 
πολογισμού, αποφασίζουμε: 

Συγκροτούμε τα Υπηρεσιακά και Πειθαρχικά Συμβούλια 
του διοικητικού προσωπικού (Δ.Π.) του ειδικού τεχνικού 
προσωπικού (Ε.Τ.Π.) και του προσωπικού του προσωρινού 
κλάδου τεχνικών εργαστηρίων των τεχνολογικών εκπαι¬ 
δευτικών ιδρυμάτων ΤΕΙ ως εξής: 

α) Τρεις μόνιμους υπαλλήλους με βαθμό Α' προϊσταμέ¬ 
νους Διευθύνσεων του οικείου Τ.Ε.Ι. και αν δεν υπάρχουν 
από τρεις μόνιμους υπαλλήλους, του ίδιου ΤΕΙ με βαθμό Α' 
με ομοιόβαθμους αναπληρωτές και στην περίπτωση που 
στο οικείο ΤΕΙ δεν υπάρχουν υπάλληλοι με βαθμό Α' ορί¬ 
ζονται ομοιόβαθμοι υπάλληλοι άλλης δημόσιας υπηρεσίας 
ή άλλου ν.π.δ.δ. της έδρας του ΤΕΙ, με ομοιόβαθμους ανα¬ 
πληρωτές τους, ύστερα από γνώμη του συμβουλίου του 
ΤΕΙ. 

β) Δύο αιρετούς εκπροσώπους του διοικητικού προσω¬ 
πικού (Δ.Π.) και δύο του ειδικού τεχνικού προσωπικού 
(Ε.Τ.Π.) που εκλέγονται με τους αναπληρωτές τους με 
άμεση, καθολική και μυστική ψηφοφορία και μετέχουν 
στο συμβούλιο κατά περίπτωση, όταν συζητούνται θέματα 
υπηρεσιακής κατάστασης Δ.Π. και Ε.Τ.Π. αντίστοιχα. 

Σε περίπτωση εξέτασης κοινών θεμάτων συμμετέχει 
στο υπηρεσιακό συμβούλιο από ένας εκπρόσωπος με τη 
σειρά εγγραφής τους στην απόφαση ορισμού των μελών 
του υπηρεσιακού συμβουλίου. 

Όταν τα υπηρεσιακά συμβούλια κρίνουν θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων του μόνιμου διοικητικού και των 
δύο ειδικού τεχνικού προσωπικού μετέχουν δύο αιρετοί 
εκπρόσωποι του Δ.Π. και δύο του Ε.Τ.Π. με σύμβαση ερ¬ 
γασίας ιδιωτικού δικαίου αορίστου χρόνου. 

Κατά τα λοιπά ισχύουν οι ρυθμίσεις της περίπτωσης β' 
της παρούσας παραγράφου. 

2. Ο Πρόεδρος και ο αναπληρωτής του ορίζονται με την 
απόφαση ορισμού μελών. 

3. Ο Πρόεδρος του συμβουλίου μπορεί να αναθέτει στα 
μέλη τις εισηγήσεις των θεμάτων. 

4. Χρέη γραμματέα ασκεί διοικητικός υπάλληλος που 
ορίζεται με τον αναπληρωτή του, ύστερα από πρόταση του 
συμβουλίου του ΤΕΙ. 

5. Τα μέλη του Υπηρεσιακού Συμβουλίου, ορίζονται με 
πράξη του Υπουργού Εθνικής Παιδείας και θρησκευμά¬ 
των που δεν δημοσιεύεται στην Εφημερίδα της Κυβερνή¬ 
σεως. 

6. Για τα θέματα των υπηρεσιακών συμβουλίων, που δεν 
ρυθμίζονται με την απόφαση αυτή ή με ειδικές διατάξεις, 
έχουν εφαρμογή οι διατάξεις που ισχύουν κάθε φορά για 
τα υπηρεσιακά συμβούλια των δημοσίων διοικητικών 
υπαλλήλων. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουλίου 1994 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΥΦΥΠ. ΕΘΝΙΚΗΣ ΠΑΙΔΕΙΑΣ 

ΚΥΒΕΡΝΗΣΗΣ ΚΑΙ ΘΡΗΣΜΕΥΜΑΤΟΝ 

ΑΝΑΣΤ. ΠΕΠΟΝΗΣ ΕΛΕΝΗ ΣΤΕΦΑΝΟΥ 

-♦- 

Αριθ. Ε5/1478 (7) 

Συγκρότηση υπηρεσιακού και πειθαρχικού συμβουλίου 

διοικητικού και εκπαιδευτικού προσωπικού ΣΕΛΕΤΕ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 15 του Π.Δ. 581/1970 (ΦΕΚ 139 τ.Α') 
«περί διοικήσεως της Σχολής Εκπαιδευτικών Λειτουργών 
Επαγγελματικής και Τεχνικής Εκπαιδεύσεως (ΣΕ¬ 
ΛΕΤΕ)»». 

β) Της παρ. 8 του άρθρου 14 του ν. 1586/86 (ΦΕΚ 
37/86 τ.Α') «βαθμολογική διάρθρωση των θέσεων του δη¬ 
μοσίου, νομικών προσώπων δημοσίου δικαίου και των ορ¬ 
γανισμών τοπικής αυτοδιοίκησης και άλλες διατάξεις». 

γ) Του άρθρου 37 του ν. 2190/94 (ΦΕΚ 28/94 τ.Α') «σύ¬ 
σταση ανεξάρτητης αρχής για την επιλογή προσωπικού και 
ρύθμιση θεμάτων διοίκησης». 

2. Την απόφαση Η/11086/4.11.93 (ΦΕΚ 842/4.11.93 
τ.Β') «αρμοδιότητες Υφυπουργών ΥΠΕΓΙΘ». 

3. Το γεγονός ότι από τις διατάξεις τις απόφασης αυτής 
δεν προκαλείται δαπάνη εις βάρος του Κρακτικού Προϋ¬ 
πολογισμού, αποφασίζουμε: 

Συγκροτούμε το υπηρεσιακό και πειθαρχικό συμβούλιο 
του διοικητικού και του εκπαιδευτικού προσωπικού της 
ΣΕΛΕΤΕ ως εξής: 

α) Τρεις Προϊσταμένους Διεύθυνσης και σε περίπτωση 
έλλειψης τρεις μόνιμους υπαλλήλους με βαθμό Α' ή τρεις 
εκπαιδευτικούς της ΣΕΛΕΤΕ οι οποίοι ορίζονται με ομοιό- 
βαθμους αναπληρωτές τους ύστερα από γνώμη του διοι¬ 
κητικού συμβουλίου της ΣΕΛΕΤΕ και μετέχουν στο συμ¬ 
βούλιο κατά περίπτωση, όταν συζητούνται θέματα υπηρε¬ 
σιακής κατάστασης Δ.Π. και Ε.Π. αντίστοιχα. 

β) Δύο αιρετούς εκπροσώπους του διοικητικού προσω¬ 
πικού (Δ.Π.) και δύο του εκπαιδευτικού προσωπικού (Ε.Π.) 
που εκλέγονται με τους αναπληρωτές τους με άμεση, κα¬ 
θολική και μυστική ψηφοφορία και μετέχουν στο συμβού¬ 
λιο κατά περίπτωση, όταν συζητούνται θέματα υπηρεσια¬ 
κής κατάστασης Δ.Π. και Ε.Π. αντίστοιχα. 

Σε περίπτωση εξέτασης κοινών θεμάτων συμμετέχει 
στο υπηρεσιακό συμβούλιο από ένας εκπρόσωπος με τη 
σειρά εγγραφής τους στην απόφαση ορισμού των μελών 
του συμβουλίου. 

γ) Όταν το υπηρεσιακό συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων τού μόνιμου διοικητικού προ¬ 
σωπικού μετέχουν δύο αιρετοί εκπρόσωποι του Δ.Π. με 
σύμβαση εργασίας ιδιωτικού δικαίου αορίστου χρόνου. 

Κατά τα λοιπά ισχύουν οι ρυθμίσεις της περίπτωσης β' 
της παρούσας παραγράφου. 

2. Ο Πρόεδρος και ο αναπληρωτής του ορίζονται με την 
απόφαση ορισμού μελών. 


3. Ο Πρόεδρος του συμβουλίου μπορεί να αναθέτει στα 
μέλη τις εισηγήσεις των θεμάτων. 

4. Χρέη γραμματέα ασκεί διοικητικός υπάλληλος που 
ορίζεται με τον αναπληρωτή του, ύστερα από πρόταση του 
Δ.Σ. της ΣΕΛΕΤΕ. 

5. Τα μέλη του υπηρεσιακού συμβουλίου ορίζονται με 
πράξη του Υπουργού Εθνικής Παιδείας και θρησκευμά¬ 
των, που δεν δημοσιεύεται στην Εφημερίδα της Κυβερνή¬ 
σεως. 

6. Για τα θέματα του υπηρεσιακού συμβουλίου, που δεν 
ρυθμίζονται με την απόφαση αυτή ή με ειδικές διατάξεις, 
έχουν εφαρμογή οι διατάξεις που ισχύουν κάθε φορά για 
τα υπηρεσιακά συμβούλια των δημοσίων διοικητικών 
υπαλλήλων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουλίου 1994 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΥΦΥΠ. ΕΘΝΙΚΗΣ ΠΑΙΔΕΙΑΣ 

ΚΥΒΕΡΝΗΣΗΣ ΚΑΙ ΘΡΗΣΜΕΥΜΑΤΟΝ 

ΑΝΑΣΤ. ΠΕΠΟΝΗΣ ΕΛΕΝΗ ΣΤΕΦΑΝΟΥ 

-♦- 

Αριθ. 3312.1/01/94 (8) 

Προϋποθέσεις και διαδικασία χορήγησης άδειας κατοχής 
και οπλοφορίας όπλων, τα οποία επιτρέπονται να φέ¬ 
ρονται στα υπό ελληνική σημαία πλοία - αριθμός και τύ¬ 
πος αυτών. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις του άρθ. 9 (παρ. 1,4 και 5) του Ν. 2168/ 
93 (ΦΕΚ 147Α') «Ρύθμιση θεμάτων που αφορούν σε 
όπλα, πυρομαχικά, εκρηκτικές ύλες, εκρηκτικούς μηχανι¬ 
σμούς και άλλες διατάξεις». 

β) Τις διατάξεις του άρθ. 18 (παρ. 1, 2, 3, 5, 7, 9) του 
ίδιου Νόμου. 

γ) Το γεγονός ότι από τις διατάξεις αυτής της απόφασης 
δεν προκύπτει δαπάνη σε βάρος του Δημόσιου Προϋπο¬ 
λογισμού, αποφασίζουμε: 

Αρθρο 1 

Επιτρεπόμενος τύπος, αριθμός όπλων 
και αριθμός φυσιγγίων 

1. Για την ασφάλεια των επιβατών, του πληρώματος και 
του πλοίου και με άδεια των Λιμενικών Αρχών, επιτρέπεται 
να φέρονται σε πλοία κάτω από Ελληνική σημαία μέχρι 
τέσσερα (4) περίστροφα ή πιστόλια και μέχρι 30 συμβα¬ 
τικά φυσίγγια ανά όπλο. 

2.0 αναγκαίος για κάθε περίπτωση αριθμός όπλων που 
επιτρέπεται να φέρεται πάνω στο πλοίο αφήνεται στην 
κρίση των Προϊσταμένων της Λιμενικής Αρχής, η οποία χο¬ 
ρηγεί την άδεια κατοχής, με κριτήριο το βαθμό κινδύνου, 
ανάλογα και με το είδος του πλοίου, του φορτίου και την 
εθνικότητα των μεταφερομένων επιβατών, και την προϊ¬ 
στορία της περιοχής. 

Αρθρο 2 

Έκδοση άδειας κατοχής όπλων κ.λ.π. - ισχύς αυτής 
1. Η άδεια κατοχής όπλων και φυσιγγίων ισχύει για τρία 

(3) χρόνια και εκδίδεται για συγκεκριμένο πλοίο, από την 
Λιμενική Αρχή έναρξης των δρομολογίων ή των περιηγητι¬ 
κών πλόων του πλοίου, στο όνομα εκείνων που νόμιμα το 
εκπροσωπούν, ή και του πλοιάρχου αφού προσκομίσουν 
στην οικεία Λιμενική Αρχή τ’ ακόλουθα δικαιολογητικά: 

α) Αίτηση στην οποία θα αναφέρονται τα στοιχεία του 
πλοίου πάνω στο οποίο θα φέρονται τα όπλα καθώς και οι 
αριθμοί, ο τύπος, η μάρκα και το διαμέτρημα των φυσιγ¬ 
γίων. 

β) Πιστοποιητικό αξιοπλοίας εν ισχύ, 
γ) Πιστοποιητικό Εισαγγελίας του τόπου διαμονής ότι 
δεν τυγχάνει φυγόδικος ή φυγόποινος, 
δ) Πιστοποιητικό Ποινικού Μητρώου τύπου Α'. 
ε) Βεβαιωτικό σημείωμα αγοράς είτε από οπλοπωλείο 
είτε από άλλο κάτοχο όπλων κατά την διαδικασία της πα¬ 
ραγράφου 8 του άρθρου 10 του Ν. 2168/93. 

ζ) Παράβολο υπέρ ΝΑΤ ύψους 10.000 δραχμών και 
5.000 δρχ. υπέρ του κεφαλαίου Λιμενικής Αστυνομίας. 

2. Για ποντοπόρα πλοία που δεν προσεγγίζουν σε Ελλη¬ 
νικούς Λιμένες η άδεια κατοχής χορηγείται από την Διεύ¬ 
θυνση Ασφαλείας του ΥΕΝ ή από τις Προξενικές Λιμενι¬ 
κές Αρχές. 

Αρθρο 3 

Έκδοση άδειας οπλοφορίας - ισχύς 

1. Η άδεια οπλοφορίας ισχύει για ένα χρόνο και εκδίδε- 
ται από την ίδια Λιμενική Αρχή στο όνομα του πλοιάρχου 
και αξιωματικών του πλοίου αφού προσκομίσουν τα ακό¬ 
λουθα δικαιολογητικά: 

(α) Αίτηση. 

(β) Πιστοποιητικό Ποινικού Μητρώου τύπου Α'. 

(γ) Πιστοποιητικό Εισαγγελίας του τόπου διαμονής ότι 
δεν τυγχάνει φυγόδικος ή φυγόποινος. 

(δ) Ιατρικό Πιστοποιητικό της παρ. 3α του άρθρου 18 
του Ν. 2169/93. 

(ε) Παράβολο υπέρ κεφαλαίου Λιμενικής Αστυνομίας 
ύψους 5.000 δρχ. 

2.0 πλοίαρχος υποχρεούται να παρέχει εχέγγεια ασφα¬ 
λούς φύλαξης και να μην επιτρέπει την χρήση παρά μόνο 
σε περιπτώσεις ανάγκης και για όσο χρόνο διαρκεί αυτή. 

3. Επιτρέπεται η χορήγηση άδειας οπλοφορίας σε πε¬ 
ρισσότερα του ενός άτομα για το ίδιο όπλο. 

4. Ειδικότερα για Ε/Γ και Ε/Γ - Ο/Γ πλοία επιτρέπεται η 
χορήγηση άδειας οπλοφορίας και σε μέλη πληρώματος, 
μη αξιωματικούς του πλοίου, οι οποίοι έχουν προσληφθεί 
για την φύλαξη του πλοίου και των επιβαινόντων. 

5. Η άδεια έχει ισχύ μόνο πάνω στο πλοίο. 

Άρθρο 4 

Διαδικασία φύλαξης - παράδοσης στη Λιμ. Αρχή 

1. Σε περίπτωση αλλαγής πλοιάρχου ή μέλους πληρώ¬ 
ματος κατόχου άδειας οπλοφορίας και μέχρι έκδοσης 
νέας άδειας στον αντικαταστάτη ή σ’ άλλο μέλος του πλη¬ 
ρώματος, το όπλο ή τα όπλα των απολυομένων φυλάσσο¬ 
νται από τον Πλοίαρχο και γίνεται σχετική εγγραφή στο 
ημερολόγιο γέφυρας του πλοίου. 

2. Σε περίπτωση λήξης των αδειών κατοχής, οπλοφο¬ 
ρίας, ή σε περίπτωση παροπλισμού ή αλλαγής σημαίας του 
πλοίου τα όπλα με ευθύνη του πλοιάρχου, ή του νόμιμου 
εκπροσώπου της Εταιρείας, στους οποίους χορηγήθηκε η 
άδεια κατοχής παραδίδονται στην Λιμενική Αρχή, που εξέ¬ 


δωσε τις άδειες, ή στην Λιμενική Αρχή που παροπλίσθηκε 
το πλοίο ή στην Διεύθυνση Ασφαλείας του ΥΕΝ, σύμφωνα 
με την διαδικασία της παρ. 5 του άρθ. 9 του Ν. 2168/93 
και της παρ. 8 του άρθρου 10 του ίδιου νόμου. 

Άρθρο 5 

Απόρριψη αίτησης - ανάκληση άδειας - προσφυγή 

1. Η Λιμενική Αρχή δύναται να απορρίψει την αίτηση για 
έκδοση άδειας κατοχής ή οπλοφορίας ή να ανακαλέσει τις 
ήδη χορηγηθείσες άδειες όταν κρίνει ότι δεν συντρέχουν 
οι προϋποθέσεις του άρθρου 1 της παρούσης. 

2. Εντός μηνάς από την κοινοποίηση στον ενδιαφερό¬ 
μενο της απορριπτικής ή ανακλητικής αποφάσεως επιτρέ¬ 
πεται προσφυγή ενώπιον του Υπουργού Εμπορικής Ναυτι¬ 
λίας ο οποίος αποφαίνεται εντός 5 ημερών. 

Άρθρο 6 
Έναρξη ισχύος 

1. Η ισχύς της παρούσης αρχίζει από την δημοσίευσή 
της στην Εφημερίδα της Κυβερνήσεως. 

2. Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 20 Ιουλίου 1994 

Ο ΥΠΟΥΡΓΟΣ 

ΓΕΩΡΓΙΟΣ ΚΑΪΣΙ ΦΑΡΑΣ 
- 4 - 

Αριθ. Ε 5855 + 5753 + 5380 + 5104 (9) 

Σύσταση Συνδέσμου Κοινοτήτων Καμπάνης - Μανδρών - 
Ν. Σάντας - Πεδινού Ν. Κιλκίς. 

Η ΝΟΜΑΡΧΗΣ ΚΙΛΚΙΣ 
Έχοντας υπόψη: 

1. Τις διατάξεις των άρθρων 190 έως και 195 του ΔΚΚ 
(Π.Δ. 323/1989). 

2. Τις 42/94,19/94, 57/94, 37/94 νομίμως ληφθείσες 
αποφάσεις των Κοινοτικών Συμβουλίων Καμπάνης, Μαν¬ 
δρών, Ν. Σάντας, Πεδινού που αφορούν τη σύσταση Συν¬ 
δέσμου, αποφασίζουμε: 

1. Συστήνουμε Σύνδεσμο μεταξύ των Κοινοτήτων Κα¬ 
μπάνης - Μανδρών - Ν. Σάντας και Πεδινού Ν. Κιλκίς με 
την επωνυμία «Σύνδεσμος Κοινοτήτων Καμπάνης - Μαν¬ 
δρών - Ν. Σάντας - Πεδινού». 

2. Σκοποί του Συνδέσμου είναι: 

α) Προμήθεια απορριματοφόρου σκούπας και κάδων, 
β) Ύδευσης κοινοτήτων Μανδρών, Καμπάνης, Πεδι¬ 
νού. 

3. Χρονική διάρκεια του Συνδέσμου ορίζεται σε δώδεκα 
(12) χρόνια. 

4. Πόροι του Συνδέσμου είναι η ετήσια εισφορά των με¬ 
λών του και ορίζεται στο ποσό των 300.000 δρχ. και οι δω¬ 
ρεές, οι επιχορηγήσεις και οι εισφορές που παρέχει το Δη¬ 
μόσιο και άλλα φυσικά ή Ν.Π. ή Οργανισμοί και τέλος οι 
πρόσοδοι από τους φόρους, τα τέλη και τα δικαιώματα 
που επιβάλλονται υπέρ του Συνδέσμου. 

5. Διοίκηση 

Ο Σύνδεσμος διοικείται από το Διοικητικό Συμβούλιο 
την εκτελεστική επιτροπή και τον Πρόεδρο αυτού. 

Το Δ.Σ. συγκροτείται από αιρετούς Αντ/πους κάθε Κοι¬ 
νότητας που τον απαρτίζουν και υποδεικνύονται από το 

Κ.Σ. αυτού κατά τις διατάξεις του άρθρου 191 του Π.Δ. 
323/89. 

6. Έδρα του Συνδέσμου ορίζεται η Κοινότητα Μανδρών 
(το Κοινοτικό Κατάστημα αυτής). 

7. Οι αρμοδιότητες και η λειτουργία των οργάνων του 
Συνδέσμου διέπονται από τις διατάξεις του άρθρου 192 
του ΔΚΚ. 

8. Η διάλυση του Συνδέσμου διέπεται από τις διατάξεις 
του άρθρου 195 του ΔΚΚ. 

9. Από την απόφαση αυτή δεν προκαλείται δαπάνη σε 
βάρος των οικείων ΟΤΑ πλην της αναφερομένης στην πα¬ 
ράγραφο 4 του διατακτικού της παρούσης. 

Η παρούσα να δημοοιευθεί στην Εφημερίδα της Κυβερ- 
νήσεως. 1 

Κιλκίς, 21 Ιουλίου 1994 

Η Νομάρχης 

ΑΝΤ. ΧΑΤΖΗΪΩΑΝΝΟΥ 

-♦- 

Αριθ. Ε.8943 (10) 

Σύσταση Επιχείρησης στην οποία συμμετέχουν ο Δήμος 

Ξάνθης, οι κοινότητες Κουτσού, Νέας Κεσσάνης και 

Σέλινου και η Τ.Ε.Δ.Κ. Ν. Ξάνθης. 

Ο ΝΟΜΑΡΧΗΣ ΞΑΝΘΗΣ 
Έχοντας υπόψη: 

1. Τις διατάξεις της παρ. 1 του άρθου 274 του Π.Δ/τος 
323/89 (Δ.Κ.Κ.) (στο οποίο κωδικοποιήθηκε και το άρθρο 
46 του Ν. 1416/84) και του άρθρου 69 του Ν. 1416/84. 

2. Την 25027/9.4.1984 απόφαση του Υπουργού Εσω¬ 
τερικών (ΦΕΚ Β’ 244/19.4.84). 

3. Το Π.Δ. 250/89 (ΦΕΚΑ’, 118/10.5.89) «Μεταβίβαση 
αρμοδιοτήτων του Υπουργού Εσωτερικών στους Νομάρ¬ 
χες». 

4. Τις αποφάσεις 165/94, 22/94, 42/94, 17/94 και 
26/94 αντίστοιχα του Δ.Σ. Ξάνθης, Κ.Σ. Κουτσού, Νέας 
Κεσσάνης, Σέλινου και της Δ.Ε. της Τ.Ε.Δ.Κ. Ν. Ξάνθης, 
αποφασίζουμε: 

1. Συνιστάται επιχείρηση στην οποία μετέχουν ο Δήμος 
Ξάνθης, οι κοινότητες Κουτσού, Νέας Κεσσάνης, Σέλινου 
και η Τ.Ε.Δ.Κ. Ν. Ξάνθης με την επωνυμία «Εταιρία Εκμε¬ 
τάλλευσης Γεωθερμίας Α.Ε.» ως ίδιο νομικό πρόσωπο ιδι¬ 
ωτικού δικαίου το οποίο διέπεται από τις διατάξεις των άρ¬ 
θρων 260 έως 267, 270, 274 και 287 του Π.Δ/τος 323/89 
όπως τροποποιήθηκαν από τις όμοιες των άρθρων 11 και 
27 του Ν. 2130/93. 

2. Σκοπός της επιχείρησης είναι η χρησιμοποίηση του 
γεωθερμικού προϊόντος για την εκμετάλλευση αγροτικών 
καλλιεργειών, ιχθυοκαλλιέργειας, επεξεργασίας προϊό¬ 
ντων, καθώς και για οποιαδήποτε άλλη θερμική χρήση, ή 
διάθεση έναντι ανταλλάγματος του γεωθερμικού προϊό¬ 
ντος για τη χρησιμοποίησή του από αγροτικούς ή άλλους 
καταναλωτές, η συμμετοχή σε άλλες εταιρείες του αυτού 
ή συναφούς σκοπού, η συμβολή με οποιαδήποτε μορφής 
συνεργασία με φυσικά ή νομικά πρόσωπα δημοσίου ή ιδιω¬ 
τικού τομέα και η συνεργασία με άλλους φορείς, Ελληνι¬ 
κούς ή του εξωτερικού που επιδιώκουν συναφείς σκο¬ 
πούς. 

3. Το κεφάλαιο της εταιρείας ορίζεται στο ποσό των 
10.000.000 δρχ. το οποίο χωρίζεται σε 1.000 (χίλιες) με¬ 
τοχές, ονομαστικής αξίας 10.000 (δέι<α χιλιάδων) η κάθε 


μία από τις όποιες λαμβάνουν ο Δήμος Ξάνθης, οι κοινότη¬ 
τες Κουτσού, Νέας Κεσσάνης, Σέλινου και η Τ.Ε.Δ.Κ. 
αντίστοιχα 50, 300, 300, 300 και 50 μετοχές. 

4. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, διαχείριση 
και εποπτεία της επιχείρησης διέπονται από τις σχετικές 
με τις δημοτικές και κοινοτικές επιχειρήσεις διατάξεις του 
323/89 Π.Δ/τος, όπως τροποποιήθηκε με το Ν. 2130/93 
και την 25027/2.4.94 απόφαση του Υπουργού Εσωτερι¬ 
κών. 

5. Έδρα της εταιρείας ορίζεται η κοινότητα Ν. Κεσσά¬ 
νης, η διάρκεια της εταιρείας ορίζεται στα πενήντα χρόνια, 
διοικείται από εννεαμελές Διοικητικό Συμβούλιο και η διά¬ 
λυση και εκκαθάριση διέπεται από τον Κ.Ν. 2190/20. 

6. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος των προϋπολο¬ 
γισμών του Δήμου Ξάνθης, των κοινοτήτων Κουτσού, 
Νέας Κεσσάνης, Σέλινου και Τ.Ε.Δ.Κ. Ν. Ξάνθης. 

Η απόφαση αυτή να δημοοιευθεί στην Εφημερίδα της 
Κυβερνήσεως. 

Ξάνθη, 15 Ιουλίου 1994 
Ο Νομάρχης 

ΛΑΖΑΡΟΣ ΖΟΥΡΝΑΤΖΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στη 16151/28.6.94 απόφαση Υπουργού Γεωργίας 
(Έγκριση Κανονισμού Προμηθειών ΕΛ.Γ.Α.) που δημο- 
σιεύθηκε στο ΦΕΚ 511/Β/4.7.94, γίνονται οι παρακάτω 
διορθώσεις σφαλμάτων: 

1) Αρθρο 5, παρ. 5, εδ. ι αντί την προμήθεια στο σωστό 
την προθεσμία, εδ. ιιι αντί της Δ/ξης έγγραφα στο σωστό 
της Δ/νσης έγγραφα και άρθρο 5 παρ. 8 εδ. ε αντί η προϋ- 
πολογισθείσα αξίας στο ορθό η προϋπολογισθείσα αξία 
και στο ίδιο εδάφιο αντί 20.000 ΕΟυ στο ορθό 200.000 
ΕΟυ. 

2) Αρθρο 7, παρ. 2 εδ. ε (2) αντί με τη μεταποιητική 
δραστηριότητα στο ορθό με μη μεταποιητική δραστηριό¬ 
τητα και εδ. ε Με την υποβολή της προσφοράς... αντί κάθε 
μέλους στο ορθό κάθε μέλος και αντί η εις ολόκλητο ευ¬ 
θύνη στο ορθό η εις ολόκληρο ευθύνη. 

Αρθρο 7, παρ. 6, εδ. δεύτερο αντί από αρμόδια δικα¬ 
στική ή δικαστική αρχή στο ορθό από αρμόδια δικαστική ή 
διοικητική αρχή. 

3) Αρθρο 8, παρ. 1 εδ. δ αντί συνεπεία της επιχείρησης 
στο ορθό συνέπεια της επιχείρησης και στο ίδιο εδάφιο 
αντί υποχρεωσεών του στο ορθό υποχρεώσεών της. 

Αρθρο 8, παρ. 2, εδ. β αντί ημερομηνίες παραγγελίας 
παράδοσης και υποχρέωσης στο ορθό ημερομηνίες πα¬ 
ραγγελίας παράδοσης και υποχρέωσης παράδοσης και 
στο ίδιο εδάφιο αντί παραλήπτε στο ορθό παραλήπτες. 

Άρθρο 8, παρ. 3 αντί δεν έχει λήγει στο ορθό δεν έχει 
λήξει. 

4) Άρθρο 9, παρ. 2, περ. α αντί της τελευταία ημερομη¬ 
νίας στο ορθό τελευταίας ημερομηνίας και αντί αίτησης 
συμμετοχής στο ορθό της αίτησης συμμετοχής. 

Άρθρο 9, παρ. 2, περ. γ αντί που έχει καθρισθεί στο 
ορθό του έχει καθορισθεί. 

5) Άρθρο 10, παρ. 4 αντί αυτές θα περιέχονται στο 

ορθό θα περιέρχονται, αντί αυτή θα περιέλθει στο ορθό 
αυτό θα περιέλθει, αντί αποστολή στο ορθό αποστο¬ 
λής. 

Αρθρο 10, παρ. 6 αντί προσφορές δεν περιέχονται στο 
ορθό που περιέρχονται, αντί που υποβάλλονται ή περιέχο- 
νται στο ορθό που υποβάλλονται ή περιέρχονται. 

Αρθρο 10, παρ. 8 αντί η Επιτροπή Προμηθειών στο 
ορθό η Επιτροπή Προμηθειών. 

6) Αρθρο 14, παρ. Ια, εδ. 2 αντί του πέντε (5) εργάσι¬ 
μες ημέρε στο ορθό πέντε εργάσιμες ημέρες. 

7) Αρθρο 16, παρ. 1, εδ. β αντί την διακήρυξη να παρα- 
δοεί στο ορθό την διακήρυξη να παραδοθεί. 

8) Αρθρο 17, παρ. 2 αντί θα κατασκευπασε στο ορθό 
θα κατασκευάσει, αντί και ο τρόπος εγκατάστασής του 
στο ορθό ο τόπος εγκατάστασής του, αντί για κάθε μία 
από αυτές τις φάσεις προσφορά, στο ορθό για κάθε μία 
από αυτές τις φάσεις. Προσφορά. 

Αρθρο 17, παρ. 4 αντί του εργοστασίπου στο ορθό ερ¬ 
γοστασίου, παρ. 5 αντί κατασκευή του υλικού στο ορθό 
Κατασκευή του υλικού. 

9) Αρθρο 18, παρ. 3 αντί Εκπροσώπων τους στο ορθό 
εκπροσώπων τους, τους οποίους, αντί το αρμόδιο όργανο 
σε, στο ορθό το αρμόδιο όργανο με βάση. 

10) Αρθρο 19, παρ. 2, περ. 2, αντί μετά την πώηση στο 
ορθό μετά την πώληση περ. 3 αντί 5ο, 30 και 1 ο στο ορθό 
50, 30 και 20, περ. 3 αντί Συμφερότερη προσφορά είναι 
εκείνη στο ορθό Συμφερότερη προσφορά είναι εικείνη, 
αντί του μεγαλύτερη στο ορθό το μεγαλύτερο λόγο. 

Αρθρο 19, παρ. 3 αντί σςτοιχεία στο ορθό στοιχεία. 

11) Αρθρο 20, περ. δ αντί ροδιαγραφών στο ορθό προ¬ 
διαγραφών. 

12) Αρθρο 21 να συμπληρωθεί παραγρ. 1. 

13) Αρθρο 22, παρ. 5 αντί σε αντίθετη σε περίπτωση 
στο ορθό σε αντίθετη δε περίπτωση. 

14) Αρθρο 23, παρ. 4 αντί προβλέπεται πο στο ορθό 
προβλέπεται από, παρ. 5 περ. α αντί σε περίπτωση διαιρε¬ 
τικού υλικού στο ορθό διαιρετού υλικού. 

15) Αρθρο 24, παρ. Ια αντί επιχειρήσεις του εσωτερι¬ 
κού ή τους εξωτερικού στο ορθό ή του εξωτερικού. 

Αρθρο 24, παρ. 1, εδ. στ αντί μέσα σε πέντε ημέρες 
από... στο ορθό μέσα σε πέντε.(5) ημέρες από την υπο¬ 
γραφή της σύμβασης. Οι εγγυήσεις των λοιπών προμη¬ 
θευτών που έλαβαν μέρος στο διαγωνισμό επιστρέφονται 
μέσα σε πέντε (5) ημέρες από την ημερομηνία ανακοίνω¬ 
σης κατακύρωσης ή ανάθεσης. 

Άρθρο 24, παρ. 2 περ. δ αντί κατά το προβλεπόμενο 
στο ορθό κατά τα προβλεπόμενα. 

Άρθρο 24, παρ. 2 εγγύηση προκαταβολής να διορθωθεί 
σε παρ. 3. 


16) Άρθρο 25, παρ. 2, εδ. α αντί ύστερα πο στο ορθό 
ύστερα από, εδ. β αντί ο προμηθευτής να διορθωθεί με 
κεφαλαίο Ο προμηθευτής και αντί παράτασης που, στο 
ορθό παράτασής του. 

17) Άρθρο 26, παρ. 3, εδ. β αντί των ελέγχων αυτώ στο 
ορθό των ελέγχων αυτών. 

Άρθρο 26, παρ. 4, εδ. 3 αντί Γία το υλικό στο ορθό Για 
υλικό και αντιδείγμα τα στο ορθό αντιδείγματα και λόγω 
παρεκκλίσεως στο ορθό λόγω παρεκκλίσεων. 

Άρθρο 26, παρ. 5 αντί που διενεργεί και πρωτοβάθμια 
στο ορθό και η πρωτοβάθμια Επιτροπή. 

18) Άρθρο 32, παρ. 1 αντί του μεγελύερη στο ορθό με¬ 
γαλύτερη, παρ. 2 αντί με ποσοστό στο ορθό σε ποσοστό. 

19) Άρθρο 33, παρ. 5, εδ. β αντί νέα προμήθεια υλικού 
στο ορθό νέα προμήθεια του υλικού και εδ. ε αντί από την 
ημερομηνία δεν αυτή στο ορθό από την ημερομηνία δε 
αυτή. 

Αρθρο 33, παρ. 1 να διαγραεί «η προθεσμία που του 
ορίστηκε να υπογράψει. 

20) Άρθρο 35, παρ. 4 αντί ειε στο ορθά είτε. 

Άρθρο 35, παρ. 5, εδ. δ, περ. 2 αντί που να αναφέρει 

στο ορθό που φέρει απόδειξη και παρ. 5, εδ. δ, περ. 2δ να 
διορθωθεί το δ σε (3) και αντί απόδειη να γραφεί το ορθό 
απόδειξη. 

21) Άρθρο 39, παρ. 2 αντί Μίσωση στο ορθό Μίσθωση, 
παρ. 5 αντί να καταργηθεί το σύνολο στο ορθό αν καταρ- 
γηθεί το σύνολο. 

22) Άρθρο 40, παρ. 2 αντί να εκποιηθούον στο ορθό να 
εκποιηθούν. 

23) Άρθρο 41, παρ. 4 αντί με αυτεπιστασία στο ορθό με 
αυτεπιστασία, παρ. 4, εδ. β, περ. 2 αντί το ποσό των 
200.000 δρχ. στο ορθό 2.000.000 δρχ. και παρ. 3 αντί ο 
επιβλέπτων στο ορθό ο επιβλέπων. 

24) Άρθρο 42, παρ. 1 αντί αναθεώρηση στο ορθό ανα¬ 
θεώρησης. 

(Από το Υπουργείο Γεωργίας) 

-φ- 


( 12 ) 

Στην 5439/19.5.94 απόφαση Νομάρχη Δυτ. Αττικής 
που αφορά σύσταση ίδιου Νομικού Προσώπου με το 
όνομα «Αθλητικός Οργανισμός, Δήμου Ασπροπύργου» και 
δημοσιεύτηκε στο ΦΕΚ 430/Β/9.6.94, στην παράγραφο 
3α αυτής, συμπληρώνεται το εξής: 

3. Πόροι του Νομικού Προσώπου είναι: 

α) Ετήσια επιχορήγηση από το Δήμο δρχ. 2.000.000. 

Κατά τα λοιπά ισχύει όπως έχει, η προαναφερόμενη 
απόφασή μας. 

(Από τη Νομαρχία Δυτ. Αττικής) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


/ 



